Diari Oficial de la Generalitat Valenciana


Sumari del DOGV 8706, del 27-12-2019 (2019/11212)

Notificació de la sentència dictada en el procediment de mesures número 27/2019.
--------------------------------------------------------------------------------

### Dades del document

Número de DOGV
:   8706

Data del DOGV
:   27-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/11239


Organisme emissor
:   Jutjat de Violencia Sobre la Dona Número 1 de Torrent

Tipus de document
:   Edicte

Notificació de la sentència dictada en el procediment de mesures número 27/2019. [2019/11694]  
De: Karima Rotbi Ballester.  
Procuradora: Mariola Tarazona Botella.  
Contra: Manuel García Planella.  
María Miranda Tauler, lletrada de l'Administració de justícia del Jutjat de Violència sobre la Dona número 1 de Torrent, faig saber que en aquest jutjat a càrrec meu se segueix el procediment indicat adés a instàncies de Mariola Tarazona Botella, en representació de Karima Rotbi Ballester, contra Manuel García Planella, en el qual per la resolució d'aquesta data he disposat, com ara ho efectue, notificar la sentència dictada en les actuacions indicades al demandat Manuel García Planella, en ignorat parador.  
La part dispositiva de la indicada sentència és, literalment, com segueix:  
  
«Dispositiva  
Estime la demanda presentada per la procuradora senyora Tarazona Botella, en nom i representació de Karima Rotbi Ballester contra Manuel García Planella, i establisc com a definitives les mesures adoptades mitjançant la interlocutòria de data 27 de maig de 2019, que són les següents:  
1. Se suspén a Manuel García Planella l'exercici de la pàtria potestat sobre el seu fill menor d'edat nascut en data 18 de gener de 2013, així com el règim de comunicació i estada amb aquest. Karima Rotbi Ballester exercirà en exclusiu tant la pàtria potestat com la guarda i custòdia del fill menor d'edat.  
2. S'atorga a Karima Rotbi Ballester l'ús i gaudi del domicili que va ser familiar.  
3. S'imposa a Manuel García Planella el pagament d'una pensió alimentària en favor del seu fill menor d'edat de 180 euros mensuals, que haurà d'ingressar en el compte que designe la mare dins dels cinc primers dies de cada mes, i que haurà d'actualitzar-se anualment conforme l'índex de preus de consum.  
No es fa pronunciament en matèria de costes processals.  
Notifiqueu aquesta resolució a les parts, i feu-los saber que no és ferma i que contra aquesta es pot interposar un recurs d'apel·lació dins del termini de vint dies. El recurs es prepararà per mitjà d'un escrit presentat en aquest jutjat dins del termini de vint dies hàbils comptats des de l'endemà de la notificació d'aquella. En la interposició l'apel·lant haurà d'exposar les al·legacions en què es basa la impugnació, a més d'esmentar la resolució objecte d'apel·lació, i els pronunciaments que impugna. Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, Estat, comunitats autònomes, entitats locals i organismes autònoms dependents dels tres anteriors. En aplicació de la disposició addicional 15a, introduïda per la Llei orgànica del poder judicial, en la redacció donada a aquesta per la Llei orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, s'indica a la part la necessitat de la constitució d'un depòsit de 50 euros per a recórrer la resolució sota advertència d'inadmissió. La part recurrent haurà d'acreditar haver-ho constituït dins del termini concedit per a interposar-lo i aportar justificant de l'ingrés en el compte que aquest jutjat té obert en l'oficina de Banesto, situada al carrer Sagra, número 2, 46199 de Torrent (Codi d'Entitat 0030 i d'Oficina 3065), amb el número 3865 0000 02 CDEF JK. Els dígits CDEF identificaran el número concret del procediment en què es recórrega (així es posarà 0987 si es tracta del procediment número 987, 0014 si es tracta del procediment número 14, 0003 si es tracta del procediment número 3) i JK identificarà l'any (així 09 per a un procediment de 2009, 10 per a un procediment de 2010). En cas de transferència el número de compte de Banesto és la 0030 3065 90 2010372959, en observacions i perquè aquest ingrés arribe correctament, s'haurà de fer constar el número de compte del procediment de destinació dels diners: 3865 0000 02 CDEF JK, tal com que s'ha indicat abans, substituint les lletres pels dígits corresponents segons la forma explicada.  
Aquesta és la meua sentència, de la qual es portarà un testimoniatge a les actuacions que l'han motivada, i quedarà l'original en el llibre de sentències, que pronuncie, mane i signe.»  
  
I atés que el demandat, Manuel García Planella, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 21 de novembre de 2019.- La lletrada de l'Administració de justícia: María Miranda Tauler.